పన్ను వసూళ్లపై నిర్లక్ష్యం - EENADU
ప్రభుత్వ శాఖల నిర్వాకం
రూ.1966కోట్ల ఆదాయానికి గండి
ప్రభుత్వానికి విజిలెన్స్‌ నివేదిక
స్పందించిన ముఖ్యమంత్రి కేసీఆర్‌
శాఖలకు స్పష్టమైన ఆదేశాలు ఇవ్వాలని సీఎస్‌కు సూచన
ఈనాడు, హైదరాబాద్‌: రాష్ట్రంలోని ప్రభుత్వ శాఖల్లో పన్నుల వసూళ్లలో నిర్లక్ష్యం వల్ల రూ.1966 కోట్ల ఆదాయానికి గండి పడింది. రెవెన్యూ, గనులు, వ్యవసాయ, పురపాలక, వైద్యఆరోగ్య, మార్కెటింగు, దేవాదాయ, పరిశ్రమలు తదితర 26 శాఖల్లో నిర్దేశిత నిబంధనలను పాటించలేదు. చట్టాలను అమలు చేయలేదు. దీనివల్లే ఈ పరిస్థితి తలెత్తిందని రాష్ట్ర నిఘా విభాగం ప్రభుత్వానికి నివేదిక ఇచ్చింది. ముఖ్యమంత్రి కేసీఆర్‌ నివేదిక చూసి వెంటనే స్పందించి ప్రభుత్వ శాఖలకు దీనిపై స్పష్టమైన ఆదేశాలు ఇవ్వాలని ప్రధాన కార్యదర్శి ఎస్‌కే జోషికి ఆదేశాలు జారీ చేశారు. కొత్త భవన సముదాయాల నిర్మాణాలు, ఇతర అవసరాల కోసం వ్యవసాయ భూములను వినియోగించుకునేందుకు భూ యజమానులు వ్యవసాయేతర భూముల మదింపు చట్టం కిందనాలా పన్ను చెల్లించాలి. హైదరాబాద్‌, వరంగల్‌, నిజామాబాద్‌, కరీంనగర్‌ తదితర జిల్లాల్లో ఈ పన్ను చెల్లించకుండానే భవన నిర్మాణాలు జరిగిపోయాయి. ఒక్క రెవెన్యూ శాఖ పరిధిలోనే దాదాపు రూ.300 కోట్ల మేర నాలా పన్నులు వసూలు చేయలేదని విజిలెన్స్‌ విభాగం ఆధారాలను సమర్పించింది. అనుమతులతో పాటు ఇతర అవసరాల కోసం ఫీజులను పురపాలక శాఖకు చెల్లించకుండా పలు జిల్లాల్లో నిర్మాణాలు జరిగాయని పేర్కొంది.
రెణ్నెల్లలో వసూలు చేయాలి
మంత్రి హరీశ్‌రావు, సీఎస్‌ ఆదేశాలు
ఈనాడు, హైదరాబాద్‌: ప్రభుత్వ శాఖల్లో విజిలెన్స్‌ విభాగం గుర్తించిన రూ.1966 కోట్ల పన్నులను రెణ్నెల్లలో వసూలు చేయాలని ఆర్థికమంత్రి హరీశ్‌రావు, సీఎస్‌ ఎస్‌కే జోషిలు ఆదేశించారు. బుధవారం వారు బీఆర్‌కే భవన్‌ నుంచి కలెక్టర్లతో దూరదృశ్య సమీక్ష నిర్వహించారు. ప్రభుత్వానికి ప్రతి రూపాయి విలువైందేనని, వసూళ్లను విస్మరించడం తగదని మంత్రి అన్నారు. అన్ని ప్రభుత్వ శాఖలు దీనిపై యుద్ధప్రాతిపదికన చర్యలు చేపట్టాలని ఆదేశించారు. సీఎస్‌ మాట్లాడుతూ, జిల్లా కలెక్టర్లు విజిలెన్స్‌ నివేదికల ఆధారంగా వసూళ్లకు చర్యలు చేపట్టాలన్నారు. కొందరు అధికారులు కోర్టు కేసులు, ఇతర ప్రతిబంధకాలున్నాయని తెలిపారు. సీఎస్‌ స్పందించి న్యాయసహాయం తీసుకొని ముందుకెళ్లాలన్నారు.
pannu vasoollapai nirlakshyam - EENADU
prabhutva saakhala nirvaakam
roo.1966kotla aadaayaaniki gandi
prabhutvaaniki vijilense nivedika
spandinchina mukhyamantri kcr
saakhalaku spashtamaina aadesaalu ivvaalani csmku suuchana
eenaadu, hyderabade: rashtramloni prabhutva saakhallo pannula vasoollalo nirlakshyam valla roo.1966 kotla aadaayaaniki gandi padindi. revenue, ganulu, vyavasaaya, purapaalaka, vaidyarogya, maarketingu, devadaya, parisramalu taditara 26 saakhallo nirdesita nibandhanalanu paatinchaledu. chattaalanu amalu cheyaledu. deenivalle ee paristhiti talettindani rashtra nigha vibhagam prabhutvaaniki nivedika ichindi. mukhyamantri kcr nivedika chusi ventane spandinchi prabhutva saakhalaku deenipai spashtamaina aadesaalu ivvaalani pradhaana kaaryadarsi eseke joshiki aadesaalu jaarii chesaru. kotta bhavana samudaayaala nirmaanaalu, itara avasaraala kosam vyavasaaya bhoomulanu viniyoginchukunenduka bhoo yajamaanulu vyavasaayetara bhoomula madimpu chattam kindanala pannu chellinchaali. hyderabade, varangale, nijamabadi, kareemnagarm taditara jillaallo ee pannu chellinchakundaane bhavana nirmaanaalu jarigipoyayi. okka revenue saakha paridhiloonee daadaapu roo.300 kotla mera nala pannulu vasulu cheyaledani vijilense vibhagam aadhaaraalanu samarpinchindi. anumatulato paatu itara avasaraala kosam pheejulanu purapaalaka saakhaku chellinchakunda palu jillaallo nirmaanaalu jarigayani perkondi.
rennellalo vasulu cheyali
mantri harishiraavu, cs aadesaalu
eenaadu, hyderabade: prabhutva saakhallo vijilense vibhagam gurtinchina roo.1966 kotla pannulanu rennellalo vasulu cheyalani aardhikamantri harishiraavu, cs eseke joshilu aadesinchaaru. budhavaaram vaaru brkm bhavan nunchi kalektarlatho dooradrushya sameeksha nirvahinchaaru. prabhutvaaniki prati roopaayi viluvaindenani, vasoollanu vismarinchadam tagadani mantri annaru. anni prabhutva saakhalu deenipai yuddhapraatipadikana charyalu chepattalani aadesinchaaru. cs maatlaadutuu, jilla kalektarlu vijilense nivedikala aadhaaramgaa vasoollaku charyalu chepattaalannaaru. kondaru adhikaarulu kortu kesulu, itara pratibandhakaalunnaayani telipaaru. cs spandinchi nyayasahayam teesukoni mundukellaalannaaru.